CELEX: 62019CN0756
Language: bg
Date: 2019-10-15 00:00:00
Title: Дело C-756/19: Преюдициално запитване от Tribunal Arbitral Tributário (Centro de Arbitragem Administrativa - CAAD) (Португалия), постъпило на 15 октомври 2019 г. — Ramada Storax SA/Autoridade Tributária e Aduaneira

20.1.2020   
            
            
               BG
            
            
               Официален вестник на Европейския съюз
            
            
               C 19/13
            
         
      Преюдициално запитване от Tribunal Arbitral Tributário (Centro de Arbitragem Administrativa - CAAD) (Португалия), постъпило на 15 октомври 2019 г. — Ramada Storax SA/Autoridade Tributária e Aduaneira
      (Дело C-756/19)
      (2020/C 19/17)
      Език на производството: португалски
      
         Запитваща юрисдикция
      
      Tribunal Arbitral Tributário (Centro de Arbitragem Administrativa - CAAD)
      
         Страни в главното производство
      
      
         Жалбоподател: Ramada Storax SA
      
         Ответник: Autoridade Tributária e Aduaneira
      
         Преюдициални въпроси
      
      Допуска ли правилното тълкуване на членове 90 и 273 от Директива 2006/112/ЕО (1) на Съвета […] и на принципите на неутралитет на ДДС и на пропорционалност, както и на основните икономически свободи, португалският законодател да ограничи в член 78, параграф 7, буква b) от Código do Imposto sobre o Valor Acrescentado (CIVA), одобрен с Декрет-закон № 394-B/84 от 26 декември 1984 г. корекцията на данъка върху добавената стойност (ДДС) по вземанията, считани за несъбираеми в производство по несъстоятелност в предвидените в него случаи (т.е. когато е обявена несъстоятелност с ограничен характер след влизане в сила на решението за установяване на вземанията и определяне на класове, предвидено в Código da Insolvência e da Recuperação de Empresas (Кодекс за несъстоятелност и преструктуриране на предприятията, наричан по-нататък „CIRE“), одобрен с Декрет-закон № 53/2004 от 18 март 2004 г., или когато е налице одобрение на плана, което е предмет на решението, предвидено в член 156 от същия кодекс), с последицата, че не се приемат за тази цел решенията на съдилищата на други държави членки, с които се обявяват за несъбираеми вземанията, предявени в производство по несъстоятелност?
      
         (1)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, 2006 г., стр. 1; Специално издание на български език, 2007 г., глава 9, том 3, стр. 7).